CELEX: C2004/262/70
Language: lt
Date: 2004-10-23 00:00:00
Title: Byla T-293/04 Guy Tachelet 2004 m. liepos 9 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/37
            
         Guy Tachelet 2004 m. liepos 9 d. pareikštas ieškinys Europos Bendrijų Komisijai
   (Byla T-293/04)
   (2004/C 262/70)
   Bylos kalba: prancūzų
   2004 m. liepos 9 d. Europos Bendrijų Pirmosios instancijos teisme buvo pareikštas Guy Tachelet, gyvenančio Rijmenam (Belgija), atstovaujamo advokato Nicolas Lhöest, nurodžiusio adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti Paskyrimų tarnybos 2003 m. rugsėjo 2 d. sprendimą ta apimtimi, kuria:
               
                           —
                        
                        
                           Komisija pareiškėjo priėmimo į darbą metu, nepripažino 48 mėnesių darbo stažo pakopoje padidinimo;
                        
                     
                           —
                        
                        
                           paankstindama paaukštinimo darbe suteikiant B3 kategoriją datą ir prireikus, leidusi jam būti paaukštintam darbe suteikiant B2 kategoriją (tapo B* 8), Komisija neatsižvelgė į pareiškėjo karjerą kategorijoje;
                        
                     
                           —
                        
                        
                           Komisija, vykdydama paaukštinimą darbe, neatliko nuopelnų, kuriais remiantis pareiškėjas galėjo būti paaukštintas darbe suteikiant B 3 kategoriją, lyginamosios analizės;
                        
                     
         
               —
            
            
               panaikinti reikalinga apimtimi Paskyrimų tarnybos 2004 m. kovo 16 d. sprendimą, kuriuo atmetamas pareiškėjo skundas (R/714/03);
            
         
               —
            
            
               priteisti iš atsakovo iš anksto nustatytą 125.000 EUR išmoką nuostoliams atlyginti tuo atveju, jeigu jis negalėtų atsižvelgti į pareiškėjo karjerą kategorijoje;
            
         
               —
            
            
               priteisti iš atsakovo visas bylinėjimosi teisme išlaidas.
            
         Teisiniai pagrindai ir pagrindiniai argumentai
   Pareiškėjas, kuris 1995 m. spalį priimant į darbą buvo paskirtas į B5 kategoriją 3 pakopoje, skundžia Paskyrimų tarnybos sprendimą nustatyti po peržiūros šį paskyrimą suteikiant B4 kategoriją 2 pakopoje, o ne B4 kategoriją 3 pakopoje, neatsižvelgus į jo karjerą bei neatlikus nuopelnų, kuriais remiantis pareiškėjas galėjo būti paaukštintas darbe suteikiant B3 kategoriją, lyginamosios analizės.
   Pareiškėjas savo reikalavimus grindžia:
   
               —
            
            
               darbo stažo pakopoje priimant į darbą atžvilgiu Komisijos 1973 m. birželio 6 d. ir 1983 m. rugsėjo 1 d. sprendimų dėl kriterijų, taikomų priėmimo į darbą metu paskiriant į kategoriją ir suteikiant pakopą, Nuostatų 5 straipsnio 3 dalies, vienodo požiūrio principo ir pareigos pagrįsti atliekamus veiksmus nevykdymo pažeidimu;
            
         
               —
            
            
               Nuostatų 5 straipsnio 3 dalies ir 45 straipsnių pažeidimu, ta apimtimi, kuria jie yra susiję su neatsižvelgimu į karjerą.